“ยูไนเต็ด แอร์ไลน์” เล็งตรวจหลักฐานฉีด “วัคซีนโควิด” พนักงานใหม่ ปลูกฝังด้านความปลอดภัย
"ยูไนเต็ด แอร์ไลน์" เล็งตรวจหลักฐานฉีด "วัคซีนโควิด" พนักงานใหม่ที่จะเข้าทำงานหลังวันที่ 15 มิ.ย.64 หวังปลูกฝังด้านความปลอดภัย
6 มิ.ย. 2564

สายการบินยูไนเต็ด แอร์ไลน์ เปิดเผยว่า บริษัทฯจะกำหนดให้พนักงานใหม่แสดงหลักฐานการเข้ารับการฉีดวัคซีนป้องกันโรคโควิด-19 โดยกฎใหม่นี้จะกำหนดให้พนักงานใหม่ที่เข้าทำงานหลังวันที่ 15 มิ.ย. แสดงหลักฐานว่าได้เข้ารับการฉีดวัคซีนแล้วครบโดสก่อนเริ่มวันทำงาน
โดยขณะนี้บริษัทต่าง ในสหรัฐฯกำลังพยายามบังคับให้พนักงานเข้ารับการฉีดวัคซีน หรือหาวิธีจูงใจเพื่อให้ไปฉีดวัคซีน ซึ่งสายการบินยูไนเต็ด แอร์ไลน์, สายการบินเดลต้า แอร์ไลน์ และสายการบินอเมริกัน แอร์ไลน์ ได้เสนอวันหยุดเพิ่มหรือจ่ายเงินพิเศษให้แก่พนักงานที่ฉีดวัคซีน
อย่างไรก็ตาม ในการรับพนักงานใหม่เข้าสู่บริษัท สิ่งสำคัญที่ต้องปลูกฝังคือความมุ่งมั่นด้านความปลอดภัยของยูไนเต็ด แอร์ไลน์ ทั้งนี้ เมื่อเดือนม.ค.ที่ผ่านมา นายสก็อตต์ เคอร์บี ประธานกรรมการบริหารของยูไนเต็ด แอร์ไลน์ เปิดเผยว่า ต้องการบังคับให้พนักงานฉีดวัคซีนแต่ว่าสายการบินยังไม่ได้ดำเนินมาตรการใดๆ